CELEX: 62009TN0419
Language: mt
Date: 2009-10-16 00:00:00
Title: Kawża T-419/09: Rikors ippreżentat fis- 16 ta’ Ottubru 2009 — Cybergun vs UASI — Umarex Sportwaffen (AK 47)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/37
            
         Rikors ippreżentat fis-16 ta’ Ottubru 2009 — Cybergun vs UASI — Umarex Sportwaffen (AK 47)
   (Kawża T-419/09)
   2009/C 312/60
   Lingwa tar-rikors: Il-Franċiż
   
      Partijiet
   
   
      Rikorrenti: Cybergun (Bondoufle, Franza) (rappreżentant: S. Guyot, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Umarex Sportwaffen GmbH & Co. KG (Arnsberg, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-UASI tal-5 ta’ Awwissu 2009 sa fejn din iddikjarat bħala invalida t-trade mark AK 47 minħabba l-karattru deskrittiv tagħha fuq il-bażi tal-Artikolu 51(1)(a), bażi ġuridika mhux prevista fil-kuntest ta’ appell,
            
         
               —
            
            
               tikkundanna, skont l-Artikoli 87(2) u 91 tar-Regoli tal-Proċedura, lill-UASI għall-ispejjeż li jinkludu l-ispejjeż tar-rikorrenti għall-finijiet tal-proċedura preżenti, b’mod partikolari l-ispejjeż tat-traduzzjoni tad-dokumenti, l-onorarji tal-avukat tagħha, u, jekk ikun il-każ, tal-akkomodazzjoni u tat-trasport; il-Qorti tal-Prim’Istanza hija mitluba li tistabbilixxi din is-somma għal EUR 20 000.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali “AK 47” għal prodotti fil-klassi 28 — trade mark Komunitarja Nru 4 528 378
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: Umarex Sportwaffen GmbH & Co. Kommanditgesellschaft
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità tat-trade mark ikkonċernata miċħuda
   
      Deċiżjoni tal-Bord tal-Appell: deċiżjoni tad-Diviżjoni tal-kanċellazzjoni annullata u dikjarazzjoni ta’ invalidità tat-trade mark Komunitarja
   
      Motivi invokati:
   
   Il-bażi legali, jiġifieri l-Artikolu 51(1)(a) tar-Regolament (KE) Nru 40/94 [li sar l-Artikolu 52(1)(a) tar-Regolament (KE) Nru 207/2009], li fuqa kien ibbażat l-annullament tat-trade mark minħabba l-karattru deskrittiv tagħha, qatt ma ġiet invokata fin-noti skambjati quddiem l-Ewwel Bord tal-Appell u barra minn hekk, l-evalwazzjoni tal-karattru deskrittiv tat-trade mark kienet żbaljata.